《赠内子邓硕人糠斋》
明代·邝露

行门何太苦，绝粒对糠斋。未老知身累，忘机与化谐。

閒云送孤影，朗月奏长怀。彤管铭高逸，梁鸾未足偕。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。